અટલબિહારી વાજપેયીના નિધનથી ભારતના રાજકીય ક્ષેત્રને જ નહિ, ભારતના સામાજિક અને સાંસ્કૃતિક જગતમાં પણ મોટી ખોટ પડી છે. તેઓ ભારતીય સાહિત્ય, કલા અને સંસ્કૃતિને દિલોજાનથી ચાહનારા રાજપુરુષ હતા. ભારતીય હોવાનું ગૌરવ જેમના કર્તૃત્વમાં પ્રગટ થતું હોય, જેમના હદયમાં ભારતના એક ેક માનવી માટે અપાર સ્નેહ અને કરુણા હોય , જેમણે પોતાનું સમગ્ર જીવન ભારતને સમ઱્તિ કરી દીધું હોય એવા મહાન સપૂત આદરણીય અટલ બિહારી વાજપેયીની વિદાયથી અમેરિકામાં વસતા દેશપ્રેમી ભારતીય -અમેરિકનોના મનમાં શોક અને ગ્લાનિ છલકાઈ રહી છે.. ભારતના વડાપ્રધાન નરેન્દ્ર મોદી સહિત દેશના તમામ રાજકીય પક્ષના નેતાઓ અને વિવિધ ક્ષેત્રના અગ્રણીઓએ વાજપેયીજીના મૃત્યુપ્રસંગે ઘેરા શોકની લાગણી વ્યક્ત કરી તેમને ભાવભરી શ્રધ્ધાંજલિઓ આપી છે.